Céline Yoda

Céline Yoda (an Haife ta a ranar 6 ga watan Afrilu, 1958) 'yar siyasa ce a Burkina Faso. Ta kasance jakadiyar Burkinabe a Taiwan (ROC) daga shekarun 2013-2017.

Ta kuma kasance ministar inganta harkokin mata, tun da ta kasance jakadiyar Burkina Faso a ƙasar Denmark.

 Rayuwar farko da ilimi 
Yoda ta karɓi satifiket ɗin ta na difloma daga École Normale Supérieure d'Enseignement Technique et Professionnel a Dakar, Senegal, inda ta karanci ilimin zamantakewa da na iyali. Kafin ta yi aiki a ofishin gwamnati, ta kwashe tsawon lokaci tana aiki a kungiyoyi masu zaman kansu da wasu kungiyoyin gwamnati.

 Aikin siyasa 
Ita ce mace ta farko sakatare-janar na SPONG (The Secrétariat Permanent des ONG, Burkina Faso's kungiyar NGO's); ta yi aiki a wannan matsayi na wa'adi biyu. Ta kuma yi aiki na wani lokaci a Majalisar Ɗinkin Duniya a Burkina Faso a matsayin ƙwararriya a fannin ƙasa kan "ƙirƙirar yawan jama'a da ci gaba". 

Daga shekarun 1997 zuwa 2000, ta kasance ministar inganta harkokin mata, kuma ita ce mai riƙe da wannan muƙami bayan kirkiro ta. Daga baya aka naɗa ta a matsayin Jakadiyar Burkina Faso a Denmark, kuma ta riƙe wannan muƙamin har zuwa shekarar 2007 lokacin da ta koma ƙasar ta ta zama ministar bunƙasa mata.  Ta kasance a cikin wannan matsayi har zuwa 2011, lokacin da Nestorine Sangaré ya maye gurbin ta.

An sake naɗa ta Jakadiyar ƙasar ta a Denmark a shekarar 2016.  Daga baya ta bayyana cewa tana ganin daidaito tsakanin maza da mata da ta gani a can da sauran ƙasashen Scandinavia abu ne da ta ke fatan za a samu ci gaba a Afirka.  Ɗaya daga cikin karin ayyukanta shi ne mai ɗaukar nauyin ofishin diflomasiyya a Taiwan, wanda aka sake buɗewa a waccan shekarar bayan rashin shekaru 20. A cikin wata hira da ta yi da ita, ta ce al'ummar Taiwan sun yi kamanceceniya da Burkina Faso, kuma irin ci gaban da ƙasar ta yi cikin shekaru 50 da suka gabata, ya kamata ƙasarta ta yi koyi da ita.   Bayan aikinta a Copenhagen, ta sake komawa gwamnatin Burkina Faso a matsayin ministar inganta mata.

 Manazarta 

Rukuni:Rayayyun mutane
Rukuni:Haihuwan 1958